Skuldasöfnun ríkisins heldur áfram Ríkið heldur áfram að safna skuldum samkvæmt nýrri fjármálaáætlun ríkisstjórnarinnar, EN vonir standa til að hún verði stöðvuð eftir fjögur ár. Skuldahorfur hafa batnað til muna frá síðustu áætlun.
Við getum varið opinberu þjónustuna áfram án þess að fara í niðurskurð eða sérstaka tekjuöflunaraðgerðir.
Atvinnustig verður hátt og forsendur fyrir því að atvinnustig haldi áfram að vaxa. Skuldahlutföll ríkisins munu á tímabilinu ekki fara yfir 40 prósent, sem er bara mjög hagstætt skuldahlutfall.
Ástandið sé viðvæmt og ríkisfjármálin þurfi að spila með vinnumarkaðinum og peningastefnunni.
En við eigum að leggja áherslu á það núna að verja það sem við höfum í lífskjörum og sækja þannig fram að við sættum okkur við að sígandi lukka er best.
Kaupmáttur heimilanna hefur vaxið í gegnum faraldurinn sem að er stórmerkileg staðreynd en það er líka merkileg staðreynd að þrátt fyrir gríðarlega mikinn halla ríkissjóðs að þá er hagvöxturinn sem við erum að sjá í tölunum núna að hjálpa okkur að vaxa út úr þessu og það er einmitt það sem við vildum gera.
Bjarni segir að helst þurfi að bæta úr framboði húsnæðis, stuðla að jöfnum vexti kaupmáttar og tryggja lágt vaxtastig.
En auðvitað skipti öllu að það verðbólguskot sem við erum að upplifa núna að það líði hjá og við verðum að vera reiðubúin að axla ábyrgð á því. Þar skiptir framboðshliðin á húsnæðismarkaðnum verulegu máli. Þar skiptir kjaralotan framundan máli.
Þá segir hann mikilvægt að ríkið hvetji ekki til of mikillar eftirspunar og valdi frekari verðbólguþrýstingi.

Þrátt fyrir áframhaldandi skuldasöfnun ríkisins segir fjármálaráðherra að áfram verði hægt að verja opinbera þjónustu án þess að fara í niðurskurð eða sérstakar tekjuöflunaraðgerðir. Hann kynnti nýja fjármálaáætlun í morgun og segir skuldahorfur betri nú en í síðustu áætlun.